| Raleigh, Carolina do Norte |
| --- |
|  |
|  |  |
| Situación xeográfica |
| (Localización da cidade no estado) |
| País: | Estados Unidos de América |
| Estado: | Carolina do Norte |
| Condado: | Wake e Durham |
| Incorporada: | 1795 |
| Alcalde: | Charles Meeker |
| Xeografía |
| Altitude: | 96 msnm |
| Superficie: | 299,3 km² |
| Poboación |
| Poboación total: | 276.093 (2000) |
| Densidade de poboación: | 930,2 |
| Información |
| Sitio na web: |  |

A cidade de **Raleigh** é a capital do estado de Carolina do Norte, Estados Unidos. De acordo co censo do ano 2000, tiña unha poboación de 276.093 habitantes, o que a converte na segunda cidade máis habitada do estado logo de Charlotte. Raleigh é coñecida como a cidade dos carballos pola enorme cantidade de árbores desta especie que se atopan no seu territorio.

Historia
--------

Sir Walter Raleigh
Raleigh foi elixida como a capital do novo estado en 1788, e foi fundada oficialmente en 1792 como capital de Carolina do Norte e do condado de Wake respectivamente. Foi bautizada co seu nome en novembro de 1792 en honra a Sir Walter Raleigh, promotor da *Colonia Roanoke*, un antigo asentamento para colonos ingleses na zona.

A localización foi elixida por atoparse a uns 16 km da Taberna de Isaac Hunter, ao parecer, un lugar moi popular entre os lexisladores norteamericanos da época. É unha das poucas cidades dos Estados Unidos planeada e construída especificamente para servir como capital dun estado.

A primeira reunión da Asemblea Xeral de Carolina do Norte en Raleigh sucedeu en decembro de 1794, e un mes máis tarde a lexislación outorgou á cidade uns estatutos, xunto a unha lista de 7 comisionados designados (a partir de 1803 foron elixidos polo pobo) e un *Intendente de Policía*, que máis adiante sería considerado alcalde, para gobernar a cidade. O primeiro Intendente foi John Haywood.

Foi parcialmente destruída durante a Guerra Civil, crecendo moi lentamente ata o século XX, nos anos 1920, data na que se introduciron as liñas de tranvía na cidade. Este feito, xunto á creación nos anos 1950 dun parque tecnolóxico e a autoestrada coñecida como *Beltline* fixeron que o crecemento da cidade acelerásese. Tamén o feito de que a multinacional IBM instalásese na zona influíu positivamente no desenvolvemento da mesma.

Xeografía
---------

Capitolio de Carolina do Norte, Raleigh
De acordo coa Oficina do Censo dos Estados Unidos, a cidade ten unha área total de 299,3 km², dos cales 296,8 km² son de terra e 2,5 km² da mesma (0,84%) é auga. En canto ás distancias con outras capitais importantes, atópase a 233 km (145 millas) de Richmond, Virxinia, a 373 km (232 millas) de Washington, D.C. e a 230 km (143 millas) de Charlote.

Mentres que case todo Raleigh está localizado dentro do condado de Wake, unha pequena parte da cidade esténdese no veciño condado de Durham.

### Clima

Raleigh ten un clima subtropical moderado, con temperaturas suaves na primavera, outono e inverno. Con todo, os invernos adoitan ser cálidos e húmidos. As temperaturas invernais xeralmente oscilan entre os 10 a 13 °C de máxima e os -2 a 2 °C de mínima. Na primavera e outono van dos 20 °C de máxima e os 13 °C de mínima, mentres que no verán pódense alcanzar os 35 °C de máxima, cunha alta humidade. Os meses de choiva son xullo e agosto.

|  |
| --- |
| **Clima en Raleigh** |
| Mes | Xan | Feb | Mar | Abr | Mai | Xuñ | Xull | Ago | Set | Out | Nov | Dec | Anual |
| Media °C | 3,8°C | 5,6°C | 10,2°C | 15,0°C | 19,4°C | 23,5°C | 25,6°C | 25,1°C | 21,7°C | 15,6°C | 10,7°C | 5,9°C | 15,2°C |
| Media max.°C | 9,4°C | 11,4°C | 16,7°C | 22,1°C | 25,9°C | 29,4°C | 31,1°C | 30,4°C | 27,3°C | 22,0°C | 17,0°C | 11,5°C | 21,2°C |
| Media mín.°C | -1,8°C | -0,4°C | 3,7°C | 7,9°C | 12,9°C | 17,6°C | 20,1°C | 19,7°C | 16,2°C | 9,1°C | 4,3°C | 0,2°C | 9,1°C |
| ***Fonte: Southeast Regional Climate Center (Raleigh-Durham), climate-zone.com*** |

### Perfil da cidade

Vista panorámica do centro de Raleigh, cara a 1909Vista panorámica do centro de Raleigh, cara a 1909
A cidade atópase dividida en cinco áreas xeográficas, cada unha das cales usa o código postal de Raleigh, que comeza por 276. Estas denomínanse *Old Raleigh*, *East Raleigh*, *West Raleigh*, *North Raleigh* e *South Raleigh*.

Demografía
----------

Fayetteville Street, no centro de Raleigh

| Poboación histórica |
| --- |
| Ano | Poboación |
| 

---

 |
| 1800 | 699 |
| 1900 | 13.643 |
| 1910 | 19.218 |
| 1920 | 24.418 |
| 1930 | 37.379 |
| 1940 | 46.879 |
| 1950 | 65.679 |
| 1960 | 93.931 |
| 1970 | 122.830 |
| 1980 | 150.255 |
| 1990 | 212.092 |
| 2000 | 276.093 |
|
|

Segundo o censo do ano 2000, había 276.093 habitantes, 112.608 vivendas e 61.371 familias residindo na cidade. A densidade de poboación era de 930,2/km². Había 120.699 vivendas habitadas cunha densidade media de 406,7/km². Con respecto ás razas, o 63,31% eran de raza branca, o 27,80% afroamericanos, o 0,36% nativos americanos, o 3,38% asiáticos, o 0,04% proviñan das illas do Pacífico, o 3,24% doutras razas e o 1,88% eran mestura de dúas ou máis razas. O número de hispanos era do 6,99% do total da poboación. A poboación hispana continúa crecendo hoxe en día, debido á inmigración, tanto legal como ilegal.

Había 112.608 vivendas das cales un 26,5% tiñan nenos menores de 18 anos vivindo nelas, o 39,5% eran matrimonios vivindo xuntos, o 11,4% tiña unha muller unicamente, e o 45,5% non formaban familias. No 33,1% do total de vivendas soamente habitaba unha persoa, e no 6,2% había vivindo alguén de 65 ou máis anos. A media de habitantes por fogar era de 2,3 persoas, mentres que as que formaban familia era de 2,9.

Por idades, o 20,9% tiñan menos de 18 anos, o 15,9% de 18 a 24, o 36,6% de 25 a 44, o 18,4% de 45 a 64, e o 8,3% tiñan 65 ou máis anos de idade. A media era de 31 anos. Por cada 100 mulleres había 98,0 homes. Por cada 100 mulleres maiores de 18 anos, había 96,6 homes.

A media de ingresos dunha vivenda era de 46.612 dólares,mentres que a media de ingresos familiares era de 60.003. Os homes gañaban unha media de 39.248 dólares anuais contra os 30.656 das mulleres. A renda per cápita da cidade era de 25.113 dólares. O 11,5% da poboación e o 7,1% das familias atopábanse por baixo do limiar da pobreza. Aproximadamente 1 de cada 4 habitantes de Raleigh (25,5%) excedían o 200% do limiar de pobreza. Do total da poboación, un 13,8% dos menores de 18 anos e un 9,3% dos maiores de 65 vivían por baixo do límite de pobreza.

Cidades irmáns
--------------

* Francia - Compiègne, Francia
* Inglaterra - Hull, Inglaterra, Reino Unido
* - Kolomna, Rusia
* Alemaña - Rostock, Alemaña

Notas
-----

1. ↑  Mapa de Raleigh en 1872
2. ↑  "City of Raleigh Years (1587 - 1844)". City of Raleigh. 07/09/2006. Arquivado dende o orixinal o 17/11/2007. Consultado o 29/02/2008.
3. ↑  "About John Haywood". NSCDA. Arquivado dende o orixinal o 05/04/2005. Consultado o 29/02/2008.
4. ↑  "Raleigh Durham Annexation Agreement Lines" (PDF). Arquivado dende o orixinal (PDF) o 27 de febreiro de 2008. Consultado o 01 de marzo de 2008.
5. ↑  www.climate-zone.com, Southeast Regional Climate Center Arquivado 13 de abril de 2007 en Wayback Machine.

Véxase tamén
------------

### Ligazóns externas

|  |  |
| --- | --- |
|  | Commons ten máis contidos multimedia sobre:  ***Raleig, Carolina do Norte*** |

* Web oficial da cidade de Raleigh
* Cámara de Comercio de Raleigh
* Vista aérea de Raleigh Google Maps

| * v
* c
* e
 Alcaldes das cidades con máis de 100 000 habitantes en Carolina do Norte  |
| --- |
| 

|  |  |  |  |  |
| --- | --- | --- | --- | --- |
|     | 
1. **Patrick Cannon**(Charlotte)
2. **Nancy McFarlane**(Raleigh)

 | 
3. **Nancy Vaughan**(Greensboro)
4. **Bill Bell**(Durham)

 | 
5. **Allen Joines**(Winston-Salem)
6. **Nat Robertson**(Fayetteville)

 | 
7. **Harold Weinbrecht**(Cary)
8. **Bernita Sims**(High Point)

 |

 | Selo de Carolina do Norte |

| * v
* c
* e
As 100 cidades máis poboadas dos Estados Unidos e Porto Ricoa |
| --- |
| 

|  |  |  |  |  |  |
| --- | --- | --- | --- | --- | --- |
|     | 
1. Nova York
2. Os Ánxeles
3. Chicago
4. Houston
5. Filadelfia
6. Phoenix
7. San Antonio
8. San Diego
9. Dallas
10. San Jose
11. Jacksonville
12. Indianapolis
13. Austin
14. San Francisco
15. Columbus
16. Fort Worth
17. Charlotte
18. Detroit
19. El Paso
20. Memphis

 | 
21. Boston
22. Seattle
23. Denver
24. Baltimore
25. Washington
26. Nashille
27. Louisville
28. Milwaukee
29. Portland
30. Oklahoma City
31. Las Vegas
32. Albuquerque
33. Tucson
34. Fresno
35. Sacramento
36. Long Beach
37. Kansas City
38. Mesa
39. Virginia Beach
40. Atlanta

 | 
41. Colorado Springs
42. Raleigh
43. Omaha
44. Miami
45. Tulsa
46. Oakland
47. Cleveland
48. San Xoán
49. Minneapolis
50. Wichita
51. Arlington
52. Nova Orleáns
53. Bakersfield
54. Tampa
55. Anaheim
56. Honolulu
57. Aurora
58. Santa Ana
59. St. Louis
60. Riverside

 | 
61. Corpus Christi
62. Pittsburgh
63. Lexington
64. Stockton
65. Cincinnati
66. Anchorage
67. Saint Paul
68. Toledo
69. Newark
70. Greensboro
71. Plano
72. Lincoln
73. Buffalo
74. Henderson
75. Fort Wayne
76. Jersey City
77. Chula Vista
78. Saint Petersburg
79. Orlando
80. Norfolk

 | 
81. Laredo
82. Chandler
83. Madison
84. Lubbock
85. Durham
86. Winston–Salem
87. Garland
88. Glendale
89. Baton Rouge
90. Hialeah
91. Reno
92. Chesapeake
93. Scottsdale
94. Irving
95. North Las Vegas
96. Fremont
97. Irvine
98. San Bernardino
99. Birmingham
100. Gilbert

 |

 |
| Estimación de poboación do 1 de xullo de 2011 da Oficina do Censo dos Estados Unidos |

|  |  |
| --- | --- |
| Control de autoridades | 
* Wd: Q41087
* WorldCat
* VIAF: 138364783
* BNF: 119762020
* BRE: 3513780
* EBID: ID
* FAST: 1206341
* GEC: 0054052
* GeoNames: 4487042
* GND: 4224750-0
* GNIS: 1024242
* Google Maps: 7462665048172916909
* LCCN: n79104332
* LEI: 549300I7RPBIIRI16112
* MusicBrainz: ID
* NKC: ge383688
* OL: OL4781255A
* OSM: 179052
* SUDOC: 148426352
* TGN: 7013949
* WOEID: 2478307

 |